Vysvetlivky

1.	Pre prevádzkovateľa daňového skladu slúži toto potvrdenie ako dokument potvrdzujúci oslobodenie zásielky od dane pre žiadateľa (inštitúciu/súkromnú osobu) podľa článku 23, ods.1 smernice 92/12/EHS. Pre každého prevádzkovateľa daňového skladu sa vyhotoví potvrdenie. Navyše, prevádzkovateľ je povinný uschovať toto potvrdenie v rámci svojich záznamov v súlade s právnymi predpismi platnými v jeho členskom štáte.	
2.	a)	Všeobecná špecifikácia papiera, ktorý sa má použiť, je uvedená v Úradnom vestníku Európskej únie č. C 164 zo dňa 1. 7. 1989.
Na všetky vyhotovenia sa použije biely papier formátu 210 mm x 297 mm s prípustnou odchýlkou – 5 mm až +  8 mm.
Formulár na oslobodenie od dane sa vyhotoví dvojmo:
-	jednu kópiu si ponechá odosielateľ,
-	jedna kópia sprevádza sprievodný dokument.
b)	Každé nevyplnené miesto v kolónke 5B musí byť vyškrtnuté, aby nebolo možné doplniť žiadne ďalšie údaje.
c)	Potvrdenie musí byť vyplnené čitateľne a nezmazateľne. Nie je povolené mazanie ani prepisovanie. Vypĺňa sa v úradnom jazyku hosťovského členského štátu.
d)	Ak sa opis tovaru (kolónka 5B potvrdenia) vzťahuje na nákupnú objednávku v inom jazyku ako je úradný jazyk členského štátu prevádzkovateľa musí žiadateľ pripojiť preklad tejto objednávky.
e)	Na druhej strane, ak je potvrdenie v inom jazyku ako je úradný jazyk členského štátu prevádzkovateľa, žiadateľ musí pripojiť preklad informácií týkajúcich sa tovaru v kolónke 5B.
f)	Úradným jazykom sa rozumie jeden z jazykov používaných v členskom štáte v úradnom styku alebo akýkoľvek iný jazyk  spoločenstva, ktorý členský štát vyhlasuje na tieto účely za prípustný.	
3.	Vyhlásením v kolónke 3 žiadateľ poskytuje informácie potrebné na vyhodnotenie požiadavky na oslobodenie v hosťovskom členskom štáte.	
4.	Vyhlásením v kolónke 4 tohto potvrdenia, inštitúcia potvrdzuje správnosť údajov v kolónkach 1 a 3 (a) a skutočnosť, že žiadateľ je pracovníkom tejto inštitúcie.	
5.	a)	Odkaz na nákupnú objednávku (kolónka 5B potvrdenia) musí obsahovať minimálne dátum a číslo objednávky. Objednávka by mala obsahovať všetky prvky, ktoré sú uvedené v kolónke 5 v tomto potvrdení. Ak musí byť potvrdenie opečiatkované kompetentným orgánom členského štátu, objednávka musí byť tiež opečiatkovaná.
b)	Uvedenie registračného čísla pre spotrebnú daň podľa článku 5 (a), odseku 2 (a) smernice 92/12/EHS daňového skladu nie je povinné.
c)	Mena musí byť identifikovaná trojpísmenovým označením v súlade s medzinárodným štandardom ISOIDIS-4127- stanoveným ISO.	
6.	Horeuvedené vyhlásenie žiadateľa má byť overené pečiatkou v kolónke 6 kompetentným orgánom hosťovského členského štátu. Ten orgán môže svoje overenie podmieniť súhlasom iného kompetentného orgánu tohto členského štátu. Získanie takéhoto súhlasu je v kompetencií colného úradu.	
7.	Na zjednodušenie celého procesu, kompetentný orgán môže upustiť od povinnosti žiadateľa žiadať o pečiatku v prípade oslobodenia na úradné použitie. Žiadateľ by mal uviesť toto povolenie na upustenie v kolónke 7 tohto potvrdenia.